El col·legi Vila d'Alaquàs ret homenatge a la pintora local Carme Mateu per la seua col·laboració en un projecte educatiu del centre sobre dones pintores al món
25/06/2009

# El col·legi Vila d'Alaquàs ret homenatge a la pintora local Carme Mateu per la seua col·laboració en un projecte educatiu del centre sobre dones pintores al món

*   25/06/2009
*   [Imprimir](#)
*   Compartir
*    https://www.alaquas.org/documento.asp?id\_do=11475

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11475%2F0&title=Ajuntament%20d%27Alaqu%C3%A0s.%20Premsa.El%20col%C2%B7legi%20Vila%20d%27Alaqu%C3%A0s%20ret%20homenatge%20a%20la%20pintora%20local%20Carme%20Mateu%20per%20la%20seua%20col%C2%B7laboraci%C3%B3%20en%20un%20projecte%20educatiu%20del%20centre%20sobre%20dones%20pintores%20al%20m%C3%B3n)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11475/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11475/25062009carme_mateu_i_alumnes_Form_4.jpg)](https://www.alaquas.org/ficheros/documentos/2009/2/11475/25062009carme_mateu_i_alumnes_Form_10.jpg "<a href='https://www.alaquas.org/ficheros/documentos/2009/2/11475/25062009carme_mateu_i_alumnes_Form_10.jpg' target=_blank><i class='fa fa-external-link' aria-hidden='true'></i>.El col·legi Vila d'Alaquàs ret homenatge a la pintora local Carme Mateu per la seua col·laboració en un projecte educatiu del centre sobre dones pintores al món</a>")

Carme Mateu ha realitzat un mural pictòric al col·legi Vila d'Alaquàs i ha impartit classes de pintura al professorat i alumnat d'aquest centre educatiu

El col·legi Vila d'Alaquàs llueix al pati del centre un nou mural representatiu de la ciutat d'Alaquàs. L'artista local Carme Mateu ha obsequiat l'alumnat d'aquest centre amb un gran quadre que es pot contemplar a una de les façanes interiors del col·legi i pel que ha estat treballant en els últims mesos. Aquesta ha estat l'última part d'un projecte educatiu posat en marxa pel mateix professorat per tal de fomentar les arts pictòriques entre l'alumnat i ampliar els seus coneixements en aquest àmbit.

El projecte, que va sorgir arran de les activitats realitzades al centre amb motiu del 8 de Març, Dia Internacional de la Dona, ha consistit en l'estudi de l'obra realitzada per diverses dones artistes d'arreu del món. Els alumnes han treballat l'obra d'artistes com Monica Riesco, d'Argentina; Osvaldina Servián, de Paraguai; Frida Kahlo, de Mèxic; Alessandra Placucci, d'Itàlia; Elizabeth Davy-Bouttier, de França; Yoneko Muraji, de Japó; Amrita Seher-gil, de l'Índia; Maria Onyegbule, de Kenia; i Rhode Bath-Shéba Makoumbou, de la República del Congo. D'Espanya els alumnes van triar l'obra de l'artista d'Alaquàs, Carme Mateu.

Després d'haver estudiat l'obra d'aquestes artistes, els alumnes van pintar al pati un quadre representatiu de cadascuna d'elles. Per a l'elaboració d'aquestes pintures que es poden contemplar al col·legi, van comptar amb la col·laboració de Carme Mateu, qui va explicar a l'alumnat la tècnica més adequada per a la composició i va assessorar també el professorat en aquesta matèria.

En agraïment a la col·laboració de Carme Mateu, pel suport a la iniciativa i pel mural que ha pintat a l'escola en record d'aquest projecte, el col·legi va celebrar un acte d'homenatge la passada setmana per tal de presentar públicament el quadre i obsequiar-la amb un llibre que recopila tots els treballs pictòrics que s'han fet al llarg d'aquests mesos amb motiu d'aquesta iniciativa.